[{"text_idx": "#000000", "text": "Arweinwyr gwleidyddol yn edrych ymlaen at 2016"}, {"text_idx": "#000001", "text": "Mae'r Prif Weinidog wedi dweud bod cyflwyno system newydd ar gyfer rhoi organau yng Nghymru yn un o'r llwyddiannau mwyaf yn ystod \"blwyddyn arbennig arall i Gymru\"."}, {"text_idx": "#000002", "text": "Yn ei neges flwyddyn newydd, mae Mr Jones yn dweud bod Cymru yn \"parhau, flwyddyn ar o\u0302l blwyddyn, i wneud pethau rhagorol sy'n denu sylw ar draws y byd\"."}, {"text_idx": "#000004", "text": "Yn o\u0302l arweinydd Plaid Cymru, Leanne Wood, mae'r flwyddyn \"wedi dangos beth sy'n bosib ar y maes chwarae pan fo Cymru'n dod at ei gilydd\", tra bod arweinydd y Democratiaid Rhyddfrydol, Kirsty Williams, yn edrych ymlaen at \"frwydr\" yn etholiad y Cynulliad fis Mai."}, {"text_idx": "#000006", "text": "Dywedodd hefyd bod mwy o bobl yn cael eu trin gan y gwasanaeth iechyd yng Nghymru nac erioed o'r blaen, ac felly y byddai buddsoddiad y llywodraeth hefyd yn parhau."}, {"text_idx": "#000007", "text": "Yn o\u0302l y prif weinidog mae \"Cymru ar gerdded\" ac mae gwasanaethau a'r economi yn dyst o'r gwelliannau."}, {"text_idx": "#000010", "text": "Yr economi gafodd sylw neges Mr Crabb, ddywedodd ei fod wedi ymweld a\u0302 nifer o gwmni\u0308au mawr a bach dros y flwyddyn sy'n llwyddo."}, {"text_idx": "#000011", "text": "Ychwanegodd: \"Mae angen i bobl ar hyd a lled Cymru elwa o economi sy'n cryfhau, ac yn 2016 rydw i'n hyderus y byddan nhw.\""}, {"text_idx": "#000012", "text": "Dywedodd hefyd bod 2015 wedi bod yn garreg filltir ar daith datganoli Cymru, fyddai'n arwain at \"etholiad Cynulliad cyffrous a gwahanol iawn ym mis Mai wrth i wleidyddion Bae Caerdydd gael cyfrifoldeb am yr arian y maen nhw'n ei wario\"."}, {"text_idx": "#000013", "text": "Mae arweinydd Plaid Cymru, Leanne Wood wedi galw am sicrhau mai 2016 yw'r flwyddyn pan fo \"Cymru'n ennill ar y cae ac oddi arno\"."}, {"text_idx": "#000014", "text": "Dywedodd bod angen i arweinwyr gryfhau er mwyn delio gydag argyfyngau'r byd, ond ychwanegodd bod 2015 yn flwyddyn i'w chofio oherwydd llwyddiant chwaraeon Cymru."}, {"text_idx": "#000015", "text": "Cymrodd y cyfle i edrych ymlaen at etholiad y Cynulliad hefyd, gan ddweud: \"Rwy'n edrych ymlaen at deithio ar hyd a lled y wlad a phledio achos Plaid Cymru a rhannu fy ngweledigaeth dros Gymru.\""}, {"text_idx": "#000016", "text": "Disgrifiad o\u2019r llun, Dywedodd Kirsty Williams bod ei phlaid yn dechrau 2016 \"yn unedig, yn tyfu ac yn barod am frwydr\""}, {"text_idx": "#000017", "text": "Edrych ymlaen at yr etholiad wnaeth arweinydd y Democratiaid Rhyddfrydol hefyd, a dywedodd Kirsty Williams bod ei phlaid yn dechrau 2016 \"yn unedig, yn tyfu ac yn barod am frwydr\"."}, {"text_idx": "#000019", "text": "\"Yn 2016 ein tasg fydd dangos i bobl y gallwn ni eu helpu i gyrraedd eu huchelgais\"."}, {"text_idx": "#000020", "text": "Ond bydd arweinwyr y pedair plaid yn cadw llygad ar y sialens sydd i ddod gan UKIP ym mis Mai, gydag arolygon barn yn awgrymu y gall y blaid ennill nifer o seddi yn y Senedd."}, {"text_idx": "#000021", "text": "Dywedodd eu harweinydd yng Nghymru, Nathan Gill, wrth gynhadledd y blaid yn yr hydref ei fod yn \"obeithiol iawn\" o ennill saith neu wyth sedd."}, {"text_idx": "#000022", "text": "\"Rydw i wedi darogan ers tipyn o amser y bydd Cymru yn dod yn un o'r ardaloedd cryfaf i UKIP o fewn y DU,\" meddai."}, {"text_idx": "#000023", "text": "\"Ym mis Mai fe wnawn ni weld hynny'n cael ei wireddu.\""}, {"text_idx": "#000024", "text": "Prif StraeonAmhariad i deithwyr Trafnidiaeth Cymru i barhauPublished12 awr yn o\u0302lCyhoeddi enillydd Tlws John a Ceridwen HughesPublished7 awr yn o\u0302lAil berson wedi marw ar o\u0302l gwrthdrawiad CaerffiliPublished13 awr yn o\u0302l"}, {"text_idx": "#000027", "text": "Ail berson wedi marw ar o\u0302l gwrthdrawiad Caerffili"}, {"text_idx": "#000031", "text": "Cwis: Cysylltiadau Cymru a Ffrainc"}, {"text_idx": "#000033", "text": "Pum munud gyda'r actores Nia Gandhi"}, {"text_idx": "#000036", "text": "'Dwi eisiau ysbrydoli pobl i beidio colli calon'"}, {"text_idx": "#000037", "text": "Emyr Lewis a'r 'wyrth' wnaeth newid ei fyd"}]